Natasha Thahane

Nokuthula Natasha Thahane Tutu (alizaliwa 25 Septemba, 1995) ni mwigizaji, mwanamitindo, na mtu mashuhuri wa vyombo vya habari kutoka nchini Afrika Kusini. 

Anajulikana zaidi kwa nafasi zake katika mfululizo wa vipindi vya televisheni kama Blood & Water, Skeem Saam, The Queen, na It's OK We're Family. Hivi karibuni, alijiunga na drama ya BET, Isono, akicheza nafasi ya Millicent.

 Maisha ya awali 
Thahane alizaliwa Orlando East kwa wazazi Trevor Thamsanqa Tutu na Nomaswazi Mamakoko. Yeye ni mjukuu wa Askofu Mkuu Desmond Tutu. Baadae alihamia Cape Town, ambapo alisoma katika Shule ya Sekondari ya Milnerton. 

Baada ya hapo, alihitimu shahada ya uhasibu kutoka Chuo Kikuu cha Witwatersrand. Mwaka 2018, alikamilisha mpango wa mwaka mmoja wa mafunzo ya uigizaji wa filamu katika New York Film Academy, Manhattan.

 Marejeo 

Jamii:Waliozaliwa 1995
Jamii:Watu walio hai
Jamii:Wanamitindo wa Afrika Kusini
Jamii:Waigizaji filamu wa Afrika Kusini